

**Тіршілік ету ортасының қауіпсіздігіне арналған гигиеналық нормативтерді бекіту туралы**

Қазақстан Республикасы Денсаулық сақтау министрінің 2021 жылғы 21 сәуірдегі № ҚР ДСМ -32 бұйрығы. Қазақстан Республикасының Әділет министрлігінде 2021 жылғы 22 сәуірде № 22595 болып тіркелді.

      "Халық денсаулығы және денсаулық сақтау жүйесі туралы" Қазақстан Республикасы Кодексінің 95-бабының 2-тармағына, Қазақстан Республикасы Үкіметінің 2017 жылғы 17 ақпандағы № 71 қаулысымен бекітілген Қазақстан Республикасының Денсаулық сақтау министрлігі туралы Ереженің 15-тармағының 113) тармақшасына сәйкес БҰЙЫРАМЫН:

      Ескерту. Преамбула жаңа редакцияда - ҚР Денсаулық сақтау министрінің 21.04.2025 № 39 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.

      1. Қоса беріліп отырған Тіршілік ету ортасының қауіпсіздігіне арналған гигиеналық нормативтер бекітілсін.

      2. "Қоршаған ортаның қауіпсіздігіне (топыраққа) қойылатын гигиеналық нормативтерді бекіту туралы" Қазақстан Республикасы Ұлттық экономика министрінің 2015 жылғы 25 маусымдағы № 452 бұйрығының (Нормативтік құқықтық актілерді мемлекеттік тіркеу тізілімінде № 11755 болып тіркелген, "Егемен Қазақстан" газетінде 2016 жылғы 16 шілдеде № 135 (28261) жарияланған) күші жойылды деп танылсын.

      3. Қазақстан Республикасы Денсаулық сақтау министрлігінің Санитариялық-эпидемиологиялық бақылау комитеті Қазақстан Республикасының заңнамасында белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты ресми жарияланғаннан кейін оны Қазақстан Республикасы Денсаулық сақтау министрлігінің интернет-ресурсында орналастыруды;

      3) осы бұйрық Қазақстан Республикасы Әділет минстрлігінде мемлекеттік тіркелгеннен кейін он жұмыс күні ішінде Қазақстан Республикасы Денсаулық сақтау министрлігінің Заң департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

      4. Осы бұйрықтың орындалуын бақылау жетекшілік ететін Қазақстан Республикасының Денсаулық сақтау вице-министріне жүктелсін.

      5. Осы бұйрық алғашқы ресми жарияланған күнінен бастап күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасы*  *Денсаулық сақтау министрі* | *А. Цой* |

|  |  |
| --- | --- |
|  | Қазақстан Республикасы Денсаулық сақтау министрі 2021 жылғы 21 сәуірдегі № КР ДСМ -32 бұйрығымен бекітілген |

**Тіршілік ету ортасының қауіпсіздігіне арналған гигиеналық нормативтер**

      1-кесте. Топырақтағы химиялық заттардың рұқсат етілген шекті шоғырлануы (бұдан әрі – РЕШШ)

|  |  |  |  |
| --- | --- | --- | --- |
| р/с № | Заттардың атауы | Аяны (кларкты) ескере отырып топырақтың РЕШШ шамасы мк/кг | Лимиттеуші көрсеткіш |
| 1 | 2 | 3 | 4 |
| жылжымалы нысаны | | | |
| 1 | кобальт\*(1) | 5,0 | жалпы санитариялық |
| 2 | фтор\*(2) | 2,8 | транслокациялық |
| 3 | хром\*(3) | 6,0 | жалпы санитариялық |
| суда еритін нысаны | | | |
| 4 | фтор | 10,0 | транслокациялық |
| 5 | бенз(а)пирен | 0,02 | жалпы санитариялық |
| 6 | ксилолдар (орто-, мета-, пара) | 0,3 | транслокациялық |
| 7 | күшән | 2,0 | транслокациялық |
| 8 | ОФУ\*(4) | 3000,0 | су және жалпы санитариялық |
| 9 | сынап | 2,1 | транслокациялық |
| 10 | қорғасын | 32,0 | жалпы санитариялық |
| 11 | қорғасын+сынап | 20,0+1,0 | транслокациялық |
| 12 | элементарлық күкірт | 160,0 | жалпы санитариялық |
| күкіртсутек | 0,4 | ауа |
| күкірт қышқылы | 160,0 | жалпы санитариялық |
| 13 | стирол | 0,1 | ауа |
| 14 | формальдегид | 7,0 | -"- |
| 15 | хлорлы калий | 560,0 | су |

      2-кесте. Топырақты санитариялық-химиялық және радиологиялық көрсеткіштер бойынша бағалау

|  |  |  |  |  |
| --- | --- | --- | --- | --- |
| Р/с № | Қауіптілік дәрежесі | Ластану дәрежесі | Химиялық заттардағы РЕШШ арту жиілігі | Радиоактивті заттармен ластану көрсеткіші |
| 1 | 2 | 3 | 4 | 5 |
| 1 | Қауіпсіз | Таза | <1 | Табиғи деңгей |
| 2 | Қауіпті | Қатты ластанған | 1-10 | Табиғи деңгейден 1,5 есе асып түсу |
| 3 | Аса қауіпті |  | 10-25 | Табиғи деңгейден 2 есе асып түсу |
| 4 | Экологиялық зілзала |  | >25 | Табиғи деңгейден 3 есе асып түсу |

      3-кесте. Топырақты микробиологиялық және паразитологиялық көрсеткіштер бойынша бағалау

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| р/с № | Қауіптілік дәрежесі | Ластану дәрежесі | микробиологиялық және паразитологиялық көрсеткіштері | | | | | Термофилдер топырағын өзін-өзі тазарту көрсеткіші |
| Колититрі | Анаэробтар титрі (Cl. perfringers) | 1 кг топырақтағы гельминттер жұмыртқаларының саны | 0,25 м2 учаскедегі шыбындардың қуыршақтары мен дернәсілдерінің саны | Хлебников санитариялық саны |
| 1 | 2 | 3 | 4 | 5 | 6 | 7 | 8 | 9 |
| 1 | Қауіпсіз | Таза | >1,0 | >0,1 | 0 | 0 | 0,98-1,0 | 0,01-0,0002 |
| 2 | Салыстырмалы қауіпсіз | Аз ластанған | 1,0-0,01 | 0,1-0,001 | 1-10 | 10-ға дейін | 0,85-0,98 | 0,01-0,00002 |
| 3 | Қауіпті | Орташа ластанған | 0,01-0,001 | 0,001-0,0001 | 11-100 | 10-100 | 0,7-0,85 | 0,00002-0,00001 |
| 4 | Аса қауіпті | Қатты ластанған | <0,001 | <0,0001 | >100 | >100 | <0,7 | 0,00001 |

      4-кесте. Топырақтың физикалық деградация өлшемшарттары, химиялық және биологиялық ластану көрсеткіштері

|  |  |  |  |  |
| --- | --- | --- | --- | --- |
| р/с № | Көрсеткіштер (шоғырлануы мг/дм3-де) | Параметрлері | | Салыстырмалы түрде қанағаттанарлық жағдай |
| Экологиялық зілзала | Төтенше экологиялық жағдай |
| 1 | 2 | 3 | 4 | 5 |
| Негізгі көрсеткіштер | | | | |
| 1 | радиоактивті ластану, Кu/км2: |  |  |  |
| цезий-137 | 40-тан астам | 40-15 | 15-ке дейін |
| стронций-90 | 3-тен астам | 3-1 | 1-ге дейін |
| плутоний (изотоптар жиынтығы) | 0,1-ден астам | 0,1-0,05 | 0,05-ке дейін |
| 2 | химиялық заттардың РЕШШ-сының асып түсуі: |  |  |  |
| қауіптіліктің 1-ші сыныбы, (бенз(а)пирен, диоксиндерді қоса алғанда) | 3-тен артық | 3-2 | 2-ге дейін |
| қауіптіліктің 2-ші сыныбы | 10-нан артық | 10-5 | 5-ке дейін |
| қауіптіліктің 3-ші сыныбы (мұнай және мұнай өнімдерін қоса алғанда) | 25-тен артық | 25-10 | 10-ға дейін |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК